PLAN URAVNOTEŽENJA PRORAČUNA OPĆINE PETERANEC
 ZA RAZDOBLJE 2026. – 2028. GODINE
I. OPĆE ODREDBE
Jedinice lokalne samouprave i proračunski korisnici koji ne mogu preneseni manjak (manjak iz prethodnih godina), zbog njegove veličine, u cijelosti podmiriti u jednoj proračunskoj godini, obvezni su izraditi višegodišnji plan uravnoteženja za razdoblje za koje se donosi i proračun. Višegodišnji plan uravnoteženja proračuna Općine Peteranec donosi Općinsko vijeće Općine Peteranec za razdoblje 2026. - 2028. godine gdje je izvršena procjena manjka prihoda i primitaka za 2025. godinu na temelju Godišnjeg izvještaja o izvršenju Proračuna Općine Peteranec za 2025. godinu („Službeni glasnik Koprivničko-križevačke županije“ broj 9/26) i Godišnjih financijskih izvještaja, razina 22. 
Ovaj Plan predstavlja financijski i provedbeni okvir za sanaciju utvrđenog manjka prihoda od nefinancijske imovine te je sastavni dio Odluke o izmjeni Odluke o raspodjeli rezultata poslovanja Općine Peteranec za 2025. godinu.
II. PRIKAZ FINANCIJSKOG REZULTATA I DINAMIKA SANACIJE
U postupku izrade godišnjeg izvještaja o izvršenju proračuna, na osnovnim računima podskupine 922 višak/manjak prihoda na dan 31. prosinca 2025. godine utvrđeno je slijedeće:
· 92211 – višak prihoda poslovanja u svoti 1.353.213,44 eura,
· 92222 – manjak prihoda od nefinancijske imovine u svoti 2.651.361,12 eura,
· 92213 – višak primitaka od financijske imovine u iznosu od 684.706,76 eura.

	Višak prihoda poslovanja raspodjeljuje se za; pokriće manjka prihoda od nefinancijske imovine u svoti 1.353.213,44 eura. Višak primitaka od financijske imovine raspodjeljuje se za; pokriće manjka prihoda od nefinancijske imovine u svoti od 684.706,76 eura.
          
Preostali dio manjka prihoda od nefinancijske imovine iznosi 613.440,92.
Radi očuvanja stabilnosti tekućeg poslovanja i nesmetanog financiranja javnih potreba, sanacija manjka raspoređuje se na tri proračunske godine prema sljedećoj dinamici:


	Proračunska godina
	Iznos godišnjeg pokrića duga (u EUR)
	Preostali iznos duga za sanaciju (u EUR)
	Rezultat poslovanja

	Početno stanje 
	-
	613.440,92
	Utvrđeni manjak iz 2025.

	2026. godina
	213.440,92
	400.000,00
	Višak prihoda poslovanja tekuće godine

	2027. godina
	200.000,00
	200.000,00
	Višak prihoda poslovanja / projekcije

	2028. godina
	200.000,00
	0,00
	Višak prihoda poslovanja / projekcije

	UKUPNO
	613.440,92
	-
	-


III. MJERE ZA OSTVARIVANJE VIŠKA PRIHODA (URAVNOTEŽENJE)
Kako bi se osigurala potrebna sredstva za pokriće duga u gore definiranim iznosima, Općina Peteranec provodit će ciljane mjere na prihodovnoj i rashodovnoj strani proračuna.
1. Proračunima te izmjenama i dopunama istih planirati pokriće manjka
2. Kod planiranja i izvršavanja proračuna prioritet imaju zakonske i ugovorne obveze
3. Kontinuirano praćenje naplate prihoda i preuzimanje obveza u skladu s njihovim ostvarenjem
4. Pravovremeno poduzimanje mjera naplate potraživanja
5. Povećanje financiranja proračunskih projekata i aktivnosti iz tekućih i kapitalnih pomoći
6. Smanjenje materijalnih rashoda

IV. AKCIJSKI PLAN PROVEDBE MJERA

	Naziv mjere

	Opis / način provedbe
	Rok provedbe

	1.Proračunima te izmjenama i dopunama istih planirati pokriće manjka
	Proračun koji uključuje rezultat poslovanja pruža cjelovit okvir za donošenje odluka o budućoj potrošnji i izvorima financiranja. 
	Prilikom izrade Proračuna i Izmjena i dopuna proračuna

	2.Kod planiranja i izvršavanja proračuna prioritet imaju zakonske i ugovorne obveze
	Mjera podrazumijeva prioritetno podmirivanje već preuzetih obveza odnosno zakonskih obveza
	Kontinuirano

	3.Kontinuirano praćenje naplate prihoda i preuzimanje obveza u skladu s njihovim ostvarenjem

	Mjera uključuje preuzimanje obveza u skladu s dinamikom ostvarenja izvora financiranja kako je definirano u Proračunu. Izrada kvartalnih izvještaja o realizaciji proračuna
	Kontinuirano

	4.Pravovremeno poduzimanje mjera za naplatu potraživanja
	Postupanje sukladno zakonu i Proceduri naplate prihoda
	Kontinuirano

	5.Povećanje financiranja proračunskih projekata i aktivnosti iz tekućih i kapitalnih pomoći
	Mjera uključuje oslobađanje sredstava iz izvora opći prihodi i primici (porezni prihodi) i financiranje što više aktivnosti i projekata iz drugih izvora (nacionalni i međunarodni natječaji)
	Kontinuirano

	6.Smanjenje materijalnih rashoda uz zadržavanje kvalitete rada i pružanja usluga građanima
	Racionalizacija materijalnih rashoda
	Kontinuirano



V. UKLJUČIVANJE U PRORAČUN I PROJEKCIJE
1. Za 2026. godinu: Prvi dio manjka u iznosu od 213.440,92 eura obvezno se ugrađuje u prve naredne Izmjene i dopune Proračuna Općine Peteranec za 2026. godinu kao planska stavka pokrića manjka iz prethodnih godina.
2. Za 2027. i 2028. godinu: Iznosi od po 200.000,00 eura integriraju se u službene projekcije Proračuna Općine Peteranec za navedene godine te postaju obveza prilikom izrade i donošenja proračuna.
VI. PRAĆENJE I IZVJEŠTAVANJE
Općinski načelnik Općine Peteranec dužan je pratiti provedbu ovog Plana uravnoteženja. Ukoliko predložene mjere ne budu imale dovoljan financijski i ekonomski učinak općinski načelnik će predložiti dodatne mjere uravnoteženja.

